Aalborg Universitetshospital er klar til at tage imod 50 corona-patienter.

Frygten for en national coronavirus-epidemi nåede i dag nye højder. Her præsenterede regeringen sine nye, stramme retningslinjer, der begrænser store forsamlinger og rejser til udlandet. Også i Nordjylland tog man i dag helt nye midler i brug for at undgå smitte for den brede befolkning – her blev en ny pandemi-afdeling indviet på Aalborg Universitetshospital. Efter en intens uges ombygning, hvor dermatologisk afdeling plejer at holde til, er Nordjyllands første pandemi-afdeling klar til at tage imod 50 corona-patienter fordelt på tre etager. På afdelingen vil de fleste patienter kunne klare sig med let lægebehandling som væske og antibiotika. De få, alvorlige vil have deres eget afsnit.